als_Latn dik_Latn sag_Latn
Gilman Lika dhe Sebino Plaku, emrat nuk është se përmenden përditë por janë pikërisht ata protagonistët e heshtur të merkatos. Pas intensitetit të ditëve të para, merkato e futbollit në vend e ka ulur disi ritmin. Rivalët e titullit i realizuan pak a shumë riparimet e domosdoshme që kishin konstatuar gjatë dy fazave të para dhe tanimë mbeten në dritare për okazionet. Lika dhe Plaku janë padyshim emrat më të rëndësishëm që mbeten ende pa një destinacion.Ku do të shkojnë? Statura e mbi të gjitha kërkesat e tyre ekonomike kushtëzojnë që e ardhmja e tyre jetë te një nga rivalët e titullit, por situata është komplikuar. Tirana dhe Partizani i kryen përforcimet e domosdoshme dhe tanimë nuk janë të prirur për të bërë lëvizje të nxituara, e njëjta gjë vlen edhe për Kukësin që mund të ishte skuadra e përshtatshme e zonës së sipërme të tabelës për Gilman Likën, ndërsa Skënderbeu edhe pse e kishte bërë publik interesimin për rikthimin e Plakut, ka ngadalësuar tratativat.
Arsyeja është e thjeshtë, merkatoja është ende e gjatë, dhe klubet që mund të joshen nga shërbimet e Gilman Likës apo Sebino Plakut janë të vetëdijshëm se cdo ditë që kalon zhvleftëson pretendimet ekonomike të dy futbollistëve. Ka nisur në këtë mënyrë loja e pritjes. Në Korcë e bëjnë të qartë se Plaku do të afrohet vetëm nëse kërkesat e tij i përshtaten ofertës së klubit, dhe sulmuesit i duhet të vendosë. Likës dhe Plakut i duhet të gjejnë një skuadër të re, edhe pse në dukje nuk është evidente, mes tyre dhe pretendentëve ka nisur një luftë e fortë nervash ku luhet me pritjen. Një lojë që i shkon për shtat klubeve që presin skonton e ditëve të fundit të merkatos edhe pse ajo rezervon edhe anën tjetër të medaljes, mungesën e futbllistëve gjatë fazës përgatitore, por dihet, paratë janë gjithmonë më të rëndësishmet, akoma më shumë në Shqipëri. / Super Sport
als_Latn als_Latn